Kommunistide kõrval ületasid valimistel valimiskünnise liberaalid (13%), liberaaldemokraadid (12%) ja Meie Moldova (10%). Kristlikud demokraadid, kes viimastel aastatel kommunistidega koostööd tegid, ei ületanud 6-protsendilist künnist. Alla künnise jäi ka mitu väiksemat opositsiooniparteid. Ehkki parlamenti said just need parteid, kellelt seda kõige kindlamalt oodati, ületab kommunistide ülekaal  oluliselt valimiseelseid prognoose.